Den næstsidste kamp i grundspillet flyttede AaB et skridt nærmere top seks.

Der var tre vigtige point på spil på Vejle Stadion søndag eftermiddag. Med henholdsvis et og to point fra at være med i det fine selskab i mesterskabsspillet, var dagens opgør mellem Vejle Boldklub og AaB særdeles vigtig for begge hold. Nordjyderne var skarpest, når det gjaldt. AaB sejrede 2-0. En knap så grøn grønsvær Det var en mudret græsplæne, der mødte spillerne i dagens opgør. Men på trods af den bøvlede bane og en bold, der var svær at kontrollere, så var intensiteten at spore allerede fra start, da duellanterne til mesterskabsspillet gik i kamp. Efter kun 12 minutters spil begyndte alvoren. Efter en boldrerobning fra Kasper Kusk smed Kristoffer Pallesen bolden i fødderne af Tom van Weert, som kunne score kampens første mål. AaB-scoringen blev også første halvlegs eneste, og nordjyderne kunne derfor holde snor i en plads i mesterskabsspillet med en etmålsføring ved pausefløjt. Stillingen 1-0. Gassen gik af ballonen hos Vejle I starten af anden halvleg måtte aalborgholdets målmand Jacob Rinne en tur forbi holdets læge, da han parerede et hårdt skud fra hjemmeholdets Saeid Ezatholahi med sin langefinger. Lidt tape skulle der til, og så var han klar igen. 54 minutter inde i kampen blev AaB-føringen fordoblet, da Jakob Ahlmann bankede bolden på overliggeren og ind i nettet. En kongescoring, som tilsyneladende slog luften og kreativiteten ud af værterne fra Vejle, der kun havde enkelte målløse afslutninger efterfølgende. Efter tomålsføringen dominerende nordjyderne resten af kampen. Resultatet endte således 2-0 til AaB. Med sejren er nordjyderne nu endnu tættere den famøse top seks i 3F Superligaen. De har nu noget af en skæbnekamp foran sig, når de skal på afgørende slutspilsjagt mod OB i den sidste spillerunde. Kampen spilles søndag den 21. marts klokken 17.00.